Sciant omnes præsentes et futuri quod Lambertus Dou Cop dedit Deo et pauperibus Domus Dei de Broichon pro anima filii Joannis quoddam cartaullum frumenti annuatim reddendum quod reddere debet quisquis tenebit quemdam campum situm an Greues, et istam elemosinam concessit Petrus filius eius et Charrex mater eius. Hoc autem factum est coram domino Mainardo et coram Charner, fratre eius, et coram Lamberto Chamaille, et ut magis ratum habeatur, ego A... decanus oschariensis præsentem paginam sigillo meo sigillaui. Actum anno Domini millesimo ducentesimo vicesimo secundo mense aprili.